கோண அதிர்வெண் ω (நொடிக்கான ரேடியன்கள்), அதிர்வெண் ν ஐ (நொடிக்கான சுழற்சிகள், பொதுவாக ஹேட்சில் அளக்கப்படுகிறது) விட 2π எனும் காரணியால் பெரியது. இப்படத்தில் அதிர்வெண்ணைக் குறிக்க f அல்லாது ν பயன்படுத்தப்படுகிறது.
இயற்பியலில் **கோண அதிர்வெண்** எனப்படுவது சுழலும் விகிதத்தை அளவிடும் எண்ணிக்கணியம். கோண அதிர்வெண்ணானது கோண வேகம் எனப்படும் திசையன் கணியத்தின் பருமன் ஆகும். *கோண அதிர்வெண் திசையன்* {\displaystyle {\vec {\omega }}} எனப்படுவது சிலவேளைகளில் கோண வேகத்திற்கு ஒத்தசொல்லாக பயன்படுகிறது.

ஓர் சுழற்சி 2π ரேடியன்களிற்கு சமனாகும், எனவே

{\displaystyle \omega ={{2\pi } \over T}={2\pi f},}
இங்கு

*ω* என்பது கோண அதிர்வெண் அல்லது கோணக் கதி (செக்கனிற்கான ரேடியன்களில் அளக்கப்படும்),
*T* என்பது சுழற்சிக்காலம் (நொடிகளில் அளக்கப்படும்),
*f* என்பது அதிர்வெண் (ஹேட்சில் அளக்கப்படும்),

அலகுகள்
-------

SI அலகுகளில் கோண அதிர்வெண் நொடிக்கான ரேடியன்கள் எனப்படுகிறது, பரிமாணப்படி அலகு ஹேட்சு என்பதும் சரியானதே, ஆனால் நடைமுறையில் சாதாரண அதிர்வெண் *f* இற்கே பாவிக்கப்படுகிறது, ω இற்கு இல்லையென்றே கூறலாம், இந்த நடைமுறையால் குழப்பம் தவிர்க்கப்படுகிறது.

எடுத்துக்காட்டுகள்
------------------

ஓர் கோளம் அச்சுப்பற்றி சுழல்கிறது, அச்சிலிருந்து தொலைவில் அமைந்த புள்ளிகள் விரைவாக நகர்கின்றன இது *ω*=*v*/*r* இனை திருப்திப்படுத்துகிறது.
### வட்ட இயக்கம்

வட்ட இயக்கத்திலுள்ள பொருளின் அச்சிலிருந்தான தூரம், தொடலி வேகம், கோண அதிர்வெண் ஆகியவற்றிற்கிடையில் தொடர்புண்டு:

{\displaystyle \omega =v/r}
### சுருளிவில்லின் அலைவு

சுருளிவில்லில் இணைக்கப்பட்ட பொருள் ஆடலுறும். சுருளிவில்லை திணிவற்றதாகவும் தடையில்லாததாகவும் கருதினால் அதன் இயக்கம் பின்வரும் கோண அதிர்வெண்ணுடைய எளிய இசையியக்கமாக இருக்கும்:

{\displaystyle \omega ={\sqrt {\frac {k}{m}}},}
இங்கு

*k* வில் மாறிலி
*m* பொருளின் திணிவு.
ω என்பது இயற்கை அதிர்வெண் (இது சிலவேளைகளில் ω0 ஆல் குறிக்கப்படும்).

அலைவுறும் பொருளின் அதிர்வெண்

{\displaystyle a=-\omega ^{2}x\;,} இனால் கணிக்கப்படும்,
இங்கு x சமனிலைத் தானத்திலிருந்தான இடப்பெயர்ச்சி.

இங்கு சாதாரண அதிர்வெண்ணைப் பயன்படுத்துகையில் இச்சமன்படானது கீழ்வருமாறு அமையும்

{\displaystyle a=-4\pi ^{2}f^{2}x\;.}
### LC மின்சுற்றுக்கள்

LC சுற்றின் பரிவு அதிர்வெண்ணானது மின் கொள்ளளவம் (C ஃபரட்டில் அளக்கப்படுகிறது), மின் தூண்டுதிறன் (L ஹென்றியில் அளக்கப்படுகிறது) ஆகியவற்றின் பெருக்கத்தின் தலைகீழின் வர்க்கமூலத்திற்கு சமனாகும்.

{\displaystyle \omega ={\sqrt {1 \over LC}}}

மேலும் பார்க்க
--------------

* எளிய இசை இயக்கம்

மேற்கோளும் குறிப்புகளும்
------------------------

1. 1 2  Cummings, Karen; Halliday, David (Second Reprint: 2007). *Understanding physics*. New Delhi: John Wiley & Sons Inc. authorized reprint to Wiley - India. பக். 449, 484, 485, 487. பன்னாட்டுத் தரப்புத்தக எண்:978-81-265-0882-2. . (UP1)
2. ↑  Holzner, Steven (2006). *Physics for Dummies*. Hoboken, New Jersey: Wiley Publishing Inc. பக். 201. பன்னாட்டுத் தரப்புத்தக எண்:978-0-7645-5433-9. .
3. ↑  Lerner, Lawrence S. (1996-01-01). *Physics for scientists and engineers*. பக். 145. பன்னாட்டுத் தரப்புத்தக எண்:978-0-86720-479-7. .
4. ↑  Serway,, Raymond A.; Jewett, John W. (2006). *Principles of physics - 4th Edition*. Belmont, CA.: Brooks / Cole - Thomson Learning. பக். 375, 376, 385, 397. பன்னாட்டுத் தரப்புத்தக எண்:978-0-534-46479-0. .
5. ↑  Nahvi, Mahmood; Edminister, Joseph (2003). *Schaum's outline of theory and problems of electric circuits*. McGraw - Hill Companies (McGraw - Hill Professional). பக். 214, 216. பன்னாட்டுத் தரப்புத்தக எண்:0-07-139307-2. . (LC1)

**தொடர்புடைய வாசிப்பிற்கு:**

* Olenick ,, Richard P.; Apostol, Tom M.; Goodstein, David L. (2007). *The Mechanical Universe*. New York City: Cambridge University Press. பக். 383–385, 391–395. பன்னாட்டுத் தரப்புத்தக எண்:978-0-521-71592-8. .